****

***Crna Gora***

***\_\_\_\_\_\_\_\_\_\_\_\_\_\_\_\_\_\_***

***Ministarstvo poljoprivrede i ruralnog razvoja***

Broj:

Podgorica, 20.03.2013.

**SKUPŠTINA CRNE GORE**

**Predmet: Odgovor na poslaničko pitanje**

Gospodin Zoran Vukčević, poslanik DPS u Skupštini Crne Gore, postavio je u pisanoj formi, Skupštini Crne Gore sljedeće:

**POSLANIČKO PITANJE**

*Koliko je novih radnih mjesta otvoreno u sektoru poljoprivrede tokom prvih 100 dana rada Vlade?*

Na postavljeno pitanje, Ministartsvo poljoprivrede i rurlanog razvoja, daje sljedeći

**ODGOVOR**

Polazište Programa rada Ministarstva poljoprivrede i ruralnog razvoja predstavljaju izazovi u oblasti poljoprivrede, prepoznati kako u programskim aktivnostima koje su prethodile izboru Vlade Crne Gore, tako i na nedavno održanim međunarodnim skupovima posvećenim razvoju poljoprivrede, poput: *Odgovorne investicije u proizvodnji hrane i sektoru poljoprivrede*, Berlinski samit ministara poljoprivrede, januar 2013.

Postavljeno je pet osnovnih ciljeva. To su:

1. rast poljoprivredne proizvodnje,
2. rast zaposlenosti u poljoprivredi,
3. smanjenje uvoza poljoprivrednih proizvoda,
4. bolja edukacija poljoprivrednih proizvođača,
5. smanjenje sive ekonomije.

Kada je u pitanju povećanje zaposlenosti osnovna intencija je pokrenuti inicijative i aktivnosti koje će doprinijeti kako kreiranju novih radnih mjesta, tako i boljoj evidenciji postojećih, tj. smanjenju zaposlenosti u tzv. sivoj zoni, odnosno legalizaciji postojećih poslova u poljoprovredi.

U toku prvih sto dana rada Vlade, kroz različite programe podrške, kreirano je 150 novih radnih mjesta u poljoprivredi. Ova radna mjesta uglavnom su kreirana kroz MIDAS projekat, ali i druge projekte u kojima učestvuje Ministarstvo (podrška razvoju organske proizvodnje sa Kraljevinom Danskom, podrška razvoju šumarstva sa Luksemburgom, privatizacija dva preduzeća, itd).

Pojačanim mjerama kontrole, evidentirano je dodatnih 85 poljoprivrednih proizvođača koji su upisani u registar (riječ je o legalizaciji već postojećih radnih mjesta, ali su sada ovi poljoprivredni proizvodjači upisani u registar).

**U istom periodu odobrili smo ukupan iznos od 206.829,32€ bespovratne podrške dobilo je 20 korisnika MIDAS grantova**. Na ovaj način podržane su ukupne investicije u poljoprivredi u iznosu od 413.658,63 € (riječ je o već realizovanim investicijama).

U toku je obrada **17 novih zahtjeva** za plaćanje u ukupnom iznosu od 153.247,60€ za ukupne investicije u visini od 306.495,19€ (koje će biti završene u naredna dva kvartala).

Primljeno je **87 novih aplikacija** u okviru III i IV poziva za MIDAS grantove (za projekte koji će početi da se realizuju u drugoj polovini godine). Značajan dio ovih investicija biće završen udo kraja 2013. godine.

**U mljekarskom sektoru –** završena je privatizacija mljekare "ZORA" A.D. Berane. Riješeno je pitanje zaostalih plata, doprinosa za penzijsko i zdravstveno osiguranje i otpremnine za sve radnike ovog preduzeća (27 radnika). Izmirene su dospijele obaveze za 350 kooperanata kojima nije bilo plaćeno mlijeko tokom posljednje dvije i po godine.

**U pekarskom sektoru –** pomognuta je realizacija prodaje imovine u postupku stečaja "NIKPEK" A.D. Nikšić (tokom 2012. godine sprovedeno je šest bezuspješnih pokušaja prodaje imovine). Novi vlasnik je "TRIVIT GRUPA" sa kojom je razrađen biznis plan za obnovu i modernizaciju kapaciteta, zapošljavanje novih radnika i uvođenje novih proizvoda. Investitor je već uplatio iznos od 850,000 eura.

**U duvanskoj industriji** – pripremljen je tender za dokapitalizaciju "Novog Duvanskog Kombinata", Podgorica. Uvjeren sam da smo generisali interes potencijalnih investitora.

Dakle, u oblasti poljoprivrede tokom prvih 100 dana rada Vlade, kreirano je 150 radnih mjesta i direktno investirano 1,5 miliona eura.

Očekujem da će do kraja godine biti kreirano između 550-600 novih radnih mjesta i podržane investicije u iznosu od oko 10 miliona eura.

S poštovanjem,

 **M I N I S T A R**

**Prof. dr Petar Ivanović**